มีตกขาวไหลตลอดถ้าออกมาเยอะจะมีกลิ่น มีอาการคันควรทำอย่างไรหรือควรใช้ยาอะไร
สวัสดีค่ะ อาการตกขาวปริมาณมาก มีกลิ่นและคัน สาเหตุอาจเกิดจาก1.ช่องคลอดอักเสบจากการติดเชื้อแบคทีเรีย (bacterial vaginosis) ตกขาวจะมีปริมาณมาก สีออกเทาขุ่น มีกลิ่นเหม็นเหมือนคาวปลา และอาจทำให้รู้สึกระคายเคืองในช่องคลอดได้2. การติดเชื้อราในช่องคลอด ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอดร่วมด้วย3. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีปวดท้องน้อยเจ็บในช่องคลอดและเจ็บขณะมีเพศสัมพันธ์ และอาจมีปัสสาวะแสบขัดร่วมด้วย4. การติดเชื้อปรสิต ตกขาวจะมีกลิ่นเหม็น มักมีสีเขียว หรือมีฟองปน อวัยวะเพศแสบ คัน และบวมแดง และมีเจ็บเวลามีเพศสัมพันธ์ได้5.มะเร็งปากมดลูกมะเร็งเยื่อบุโพรงมดลูก แต่ตกขาวมักมีเลือดปน และมักมีเลือดออกกะปริดกะปรอย เลือดออกหลังจากมีเพศสัมพันธ์จากลักษณะตกขาวที่เป็นอยู่ อาจเกิดจาการอักเสบในช่องคลอดจากเชื้อแบคทีเรีย หรือการติดเชื้อราในช่องคลอดก็ได้ หากยังคงมีตกขาวปริมาณมากออกมา แนะนำให้ไปพบสูติ-นรีแพทย์ เพื่อหาสาเหตุและรับการรักษาที่ตรงกับโรคค่ะ